游達榮有新馬抵港 呢匹PPG來自法國！
2024年05月17日 14:12
東網電視
更多新聞短片
游達榮現時在香港處理組班事務。
下季將會來香港開倉嘅英國籍練馬師游達榮，日前已經抵港展開組班事宜，游達榮近日亦都不停喺馬場穿梭，當然係想尋求更多馬主支持，將馬匹交予其訓練。今日(17日)馬會公布咗最新一批自購馬以及自購新馬資料，今次抵港嘅馬匹就唔算多，只有3駒，不過就見到有一匹來自法國嘅PPG，將會加盟游達榮馬房。
呢匹法國PPG，父系出自「好戰王」(Almanzor)，在港同父系現役馬就有「博愛先鋒」、「摩界」、同埋「好戰小子」，呢3匹賽駒現時都係跑緊中距離賽事。
除此之外，呢班機之中有一匹英國自購馬King Of Spain將加盟韋達馬房，呢匹3歲馬最近兩場外地賽績贏晒。另外，仲有一匹來自愛爾蘭嘅自購新馬將交予希斯訓練。